30. 11. 87 Επίσημη Εφημερίδα των Ευρωπαϊκών Κοινοτήτων Αριθ. C 319/25 
Γνωμοδότηση για την πρόταση οδηγίας του Συμβουλίου για την προσέγγιση των νομοθεσιών των 
κρατών μελών, που αναφέρονται σε ορισμένα στοιχεία και χαρακτηριστικά των γεωργικών και 
δασικών τροχοφόρων ελκυστήρων 
(87/C 319/08) 
Την 1η Ιουνίου 1987 και σύμφωνα με το άρθρο 100 της Συνθήκης περί ιδρύσεως της ΕΟΚ, το 
Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής 
σχετικά με την παραπάνω πρόταση οδηγίας. 
Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η προετοιμα­
σία των σχετικών εργασιών της ΟΚΕ, υιοθέτησε τη γνωμοδότηση του στις 2 Σεπτεμβρίου 1987 
με βάση την εισήγηση του κ. Pearson. 
Κατά την 248η σύνοδο ολομέλειας της, της 23ης και 24ης Σεπτεμβρίου 1987 (συνεδρίαση της 
23ης Σεπτεμβρίου) η Οικονομική και Κοινωνική Επιτροπή υιοθέτησε ομόφωνα την παρακάτω 
γνωμοδότηση. 
1. Γενικές παρατηρήσεις 2. Ειδικές παρατηρήσεις 
1.1. Η ΟΚΕ επιδοκιμάζει τις προτάσεις της Επιτροπής 
και εκφράζει την ιδιαίτερη ικανοποίηση της γιατί με την 
οδηγία αυτή κλείνει ο κύκλος των εργασιών αναφορικά 
με την οδική ασφάλεια και την ασφάλεια των γεωργικών 
και δασικών ελκυστήρων. Η ΟΚΕ γνωρίζει ότι υπάρχουν 
ήδη 22 οδηγίες και 6 τροποποιήσεις που παρέχουν τη 
δυνατότητα στους κατασκευαστές να εξασφαλίζουν την 
πλήρη έγκριση ΕΟΚ για τους ελκυστήρες αυτού του 
είδους· η ΟΚΕ γνωρίζει ακόμη ότι οι ελκυστήρες που 
προορίζονται για βιομηχανική χρήση διέπονται από 
άλλες ρυθμίσεις. 
1.2. Η ΟΚΕ εφιστά την προσοχή στο γεγονός ότι καμία 
αναφορά δεν γίνεται στους ερπυστριοφόρους ελκυστήρες. 
Γνωρίζει βέβαια ότι σε ορισμένα κράτη μέλη δεν επιτρέ­
πεται η κυκλοφορία τέτοιων οχημάτων στους κύριους 
δρόμους και ότι αποτελούν πολύ μικρό ποσοστό των κατα­
σκευαζόμενων ελκυστήρων επειδή χρησιμοποιούνται 
όμως σε δασικές και γεωργικές περιοχές, η Επιτροπή θα 
πρέπει, κατά τη γνώμη του τμήματος, να εξετάσει και την 
περίπτωση των ελκυστήρων αυτού του τύπου. 
1.3. Η ΟΚΕ σημειώνει ότι χρησιμοποιήθηκε μια νέα 
διαδικασία για την κατάρτιση του σχεδίου οδηγίας. 
Αναγνωρίζει την ανάγκη να είναι ταχεία και αποτελεσμα­
τική η διαδικασία λήψης αποφάσεων θεωρεί, ωστόσο, 
αναγκαίο να εξασφαλισθεί η διαβούλευση με τις σχετικές 
οργανώσεις (βιομηχανίες, εργοδότες, γεωργοί, μικροεπι­
χειρηματίες, καταναλωτές και εργαζόμενοι) σχετικά με 
όλα τα θέματα που αφορούν την υγεία και την ασφάλεια. 
Λαμβάνει επίσης υπό σημείωση το γεγονός ότι οι νέες 
διαδικασίες που απορρέουν από την Ενιαία Πράξη δεν 
επηρεάζουν τη διαβούλευση με την Οικονομική και Κοι­
νωνική Επιτροπή βάσει του άρθρου 100 Α (παράγραφος 
1) της Συνθήκης, όπως έχει τροποποιηθεί. 
1.4. Οπωσδήποτε η ΟΚΕ εγκρίνει τις προτάσεις, διατυ­
πώνοντας ωστόσο τις παρακάτω τεχνικής φύσεως παρατη­
ρήσεις. 2.1. Άρθρο 4, «Η επιτροπή» 
Η ΟΚΕ πιστεύει ότι η «επιτροπή», όπως ορίζεται στο 
άρθρο 12 της βασικής οδηγίας 74/150/ΕΌΚ και διατηρεί­
ται στα πλαίσια της νέας οδηγίας, δεν είναι δυνατόν να 
φέρει σε πέρας τα καθήκοντα που της έχουν ορισθεί. Θα 
πρέπει να περιλαμβάνει αντιπροσώπους των κοινωνικών 
εταίρων και των βιομηχανιών της Κοινότητας. Χρειάζε­
ται, να γίνει όσο το δυνατόν ευρύτερη χρήση των συμβου­
λών εμπειρογνωμόνων και να ληφθούν δεόντως υπόψη οι 
εργασίες της ΟΚΕ. 
2.2. Άρθρο 5.1. 
Ενώ κατανοεί την ανάγκη όπως οι εν λόγω διατάξεις 
τεθούν σε ισχύ το συντομότερο δυνατό, η ΟΚΕ πιστεύει 
εντούτοις ότι η προθεσμία συμμόρφωσης μέχρι τις 31 
Δεκεμβρίου 1988 είναι πολύ σύντομη και προτείνει προ­
θεσμία δέκα οχτώ μηνών από την ημερομηνία έναρξης 
ισχύος της οδηγίας. 
2.3. Παράρτημα Ι 
2.3.1. Σημείο 2.1.2. 
Η ΟΚΕ συμφωνεί ως προς ένα μέγιστο πλάτος 2,5 μέτρων 
προτείνει ωστόσο να μπορούν τα διάφορα κράτη μέλη να 
επιτρέπουν μεγαλύτερο πλάτος μέχρι 3 μέτρων όταν, λόγω 
ειδικών συνθηκών, απαιτούνται ειδικά ή διπλά ελαστικά, 
για το μετριασμό της πίεσης που ασκείται στο έδαφος. 
2.3.2. Σημείο 2.2.1.1. 
Η ΟΚΕ προτείνει να διαγραφούν τα σημεία 1.4 και 2.2. 
Τα σημεία αυτά αφορούν τις προδιαγραφές για τα ρυμουλ­
κούμενα, και η ΟΚΕ φρονεί ότι είναι αναγκαία η κατάρ­
τιση ειδικής οδηγίας με αντικείμενο τις ρυθμίσεις για τα 
ρυμουλκούμενα. 
Αριθ. C 319/26 Επίσημη Εφημερίδα των Ευρωπαϊκών Κοινοτήτων 30. 11. 87 
2.3.3. Σημεία 2.2.1.2 και 2.2.1.3. 
Σε περίπτωση που η πρόταση που διατυπώθηκε στο σημείο 
2.3.3 γίνει δεκτή, η οδηγία για την πέδηση (76/432/ΕΟΚ) 
θα πρέπει οπωσδήποτε να τροποποιηθεί ώστε να διασφα­
λισθεί ότι ένας ελκυστήρας θα μπορεί πάντα να υποστη­
ρίζει το βάρος της ρυμουλκούμενης μάζας σε μια κατω-
φερή επιφάνεια σε περίπτωση βλάβης του μηχανισμού 
πέδησης. Όταν ο κατασκευαστής αναφέρει ότι ο ελκυστή­
ρας μπορεί να έλξει ένα ρυμουλκούμενο βάρους άνω των 
6 τόνων, πρέπει να υπάρχει ορισμένο μέσο ενέργειας στον 
ελκυστήρα για να σταματά το ρυμουλκούμενο. 
2.3.4. Σημείο 2.3.2.1.(11) 
Η ΟΚΕ πιστεύει ότι τα πρότυπα του Διεθνούς Οργανι­
σμούς Τυποποίησης (ISO) θα είχαν γενικότερη αποδοχή 
από τους πίνακες του Ευρωπαϊκού Τεχνικού Οργανισμού 
Ελαστικών και Σώτρων (ETRTO). 
2.4. Παράρτημα II—Σημείο 3 (3.1, 3.2, 3.3) 
Η ΟΚΕ εφιστά και πάλι την προσοχή στο γεγονός ότι η 
προτεινόμενη οδηγία αφορά τους ελκυστήρες. Το σημείο 
3 αναφέρεται στα ρυμουλκούμενα, αλλά είναι ανεπαρκές 
για ό,τι αφορά τις βασικές προδιαγραφές των ρυμουλκού­
μενων (δηλ. εναρμονισμένες διατάξεις προειδοποίησης, 
υδραυλικά ή άλλα συστήματα πέδησης). Η ΟΚΕ επανα­
λαμβάνει την πρόταση που αναφέρεται στο σημείο 2.3.2, 
δηλ. όπως οι σχετικές με τα ρυμουλκούμενα ρυθμίσεις 
αποτελέσουν αντικείμενο ξεχωριστού εγγράφου. Επομέ­
νως, το εν λόγω σημείο θα πρέπει να διαγραφεί από το 
σχέδιο οδηγίας. 
2.5. Παράρτημα III Α 
Το μέρος αυτό του παραρτήματος 1.14 δεν καθιστά σαφές 
ότι ο κατασκευαστής μπορεί να χρησιμοποιήσει οποιον­
δήποτε τύπο εγκεκριμένου κρυστάλλου ασφαλείας για το 
αλεξίνεμο, με την προϋπόθεση ότι θα φέρει το σήμα έγκρι­
σης ΕΟΚ. 
2.6. Η ΟΚΕ κατανοεί ότι η ασφάλεια του οδηγού, 
ανάλογα με την εργασία για την οποία χρησιμοποιείται 
ο ελκυστήρας, αποτελεί σημαντική μέριμνα στις διάφορες 
οδηγίες που αφορούν τους κανονισμούς με τους οποίους 
εναρμονίζονται οι προδιαγραφές για την κατασκευή ελκυ-
στήρων. Θα πρέπει να καταρτισθεί και να επισυναφθεί σε 
κάθε οδηγία μια σύνοψη όλων των σημείων που αφορούν 
τα μέτρα ασφαλείας τα οποία περιλαμβάνονται στις διάφο­
ρες οδηγίες. 
2.7. Παράρτημα IV 
Αν γίνει δεκτή η πρόταση που διατυπώνεται παραπάνω 
στα σημεία 2.3.2 και 2.4, δηλ. να διαγραφεί κάθε αναφορά 
στα ρυμουλκούμενα, τότε θα πρέπει επίσης να διαγραφεί 
κάθε αναφορά στα ρυμουλκούμενα και από το παράρτημα 
αυτό. 
Βρυξέλλες, 23 Σεπτεμβρίου 1987. 2.7.2. Σημείο 3.2.1.2. 
Επειδή σε ορισμένα κράτη μέλη οι συνήθως χρησιμο­
ποιούμενοι σύνδεσμοι ρυμουλκούμενων είναι τύπου 40, 
ενώ κατά το πρότυπο ISO 6489/2 απαιτείται ο τύπος 50, η 
ΟΚΕ προτείνει να προστεθούν στο τέλος της πρότασης 
οι λέξεις «συμπεριλαμβανομένου ενός συνδέσμου τύπου 
40». 
2.7.3. Σημείο 3.2.1.3. 
Όπως και στην περίπτωση 3.2.1.2, ορισμένα κράτη μέλη 
κανονικά χρησιμοποιούν δακτυλίους σύζευξης τύπου 40, 
ενώ κατά το πρότυπο ISO 5692 απαιτούνται μόνο δακτύ­
λιοι τύπου 50. Η ΟΚΕ προτείνει να αλλάξει η διατύπωση 
και να γίνει «... μεταξύ οχημάτων — Δακτύλιοι σύζευξης 
τόσο του τύπου 50 όσο και του τύπου 40 — ...». 
2.7.4. Σημείο 3.2.2. 
Η ΟΚΕ εκφράζει φόβους μήπως δεν εξασφαλίζουν επαρκή 
ασφάλεια οι ισχύουσες παράμετροι μέγιστου ύψους ρυ­
μούλκησης και προτείνει να ισχύσει το πρότυπο ISO 500. 
Αποτελεί αντικειμενική ευθύνη των κατασκευαστών να 
φροντίζουν για ό,τι αφορά την ασφάλεια· έτσι, αν δεν 
είναι δυνατό να γίνει δεκτό το πρότυπο ISO 500, η πρό­
ταση αυτή πρέπει να διαγραφεί. 
2.7.5. Συμπληρωματικό παράρτημα 1.1. 
(Μέθοδος δοκιμής) 
Στην τελευταία γραμμή, αντί «στο ρυμουλκούμενο» διά­
βαζε «στον ελκυστήρα». 
2.7.6. Συμπληρωματικό παράρτημα Ση­
μείο 1.3. (Διαδικασίας δοκιμής), 5η 
παράγραφος 
Στο σημείο αυτό ορίζεται αντοχή 2.ΙΟ6 κύκλων, ενώ η 
πείρα δείχνει ότι ένας τέτοιος αριθμός είναι υπερβολικά 
υψηλός, αφού θα αρκούσε να ορισθεί αντοχή 0,5.ΙΟ6 
κύκλων. Χρειάζεται λοιπόν νέα διατύπωση ως εξής: «Η 
συχνότητα των ημιτονοειδών καταπονήσεων δεν πρέπει 
να υπερβαίνει τα 35 Hz για αριθμό κύκλων ίσο προς 
0,5. ΙΟ6». 
2.8. Παράρτημα V—2.1.8. 
Να αλλάξει η διατύπωση ως εξής: «Μέγιστο επιτρεπόμενο 
συνολικό βάρος του ελκυστήρα με συνήθη ελαστικά». 
2.8.1. 2.1.9. 
Όπως και στο σημείο 2.7.1, το σημείο 2.9.1 του παραρτή­
ματος V πρέπει να διαγραφεί. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT